Diari Oficial de la Generalitat Valenciana


Sumari del DOGV 5774, del 30-05-2008 (2008/6489)

Bases de la convocatòria de selecció d'un animador cultural.
------------------------------------------------------------

### Dades del document

Número de DOGV
:   5774

Data del DOGV
:   30-05-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/6489


Data del document
:   21-05-2008

Organisme emissor
:   Ajuntament de Gandia

Tipus de document
:   Convocatòria

Descriptors 

:   * Gandia
    * administració local
    * manifestació cultural
    * concurs administratiu
    * treballador social

Bases de la convocatòria de selecció d'un animador cultural. [2008/6489]  
De conformitat amb allò que ha acordat la Junta de Govern Local de l'Ajuntament de Gandia, en sessió celebrada el dia 19 de maig de 2008, sobre aprovació de les bases de la convocatòria per a la selecció d'un animador cultural per a plaça vacant en la plantilla de funcionaris de l'Ajuntament de Gandia, per la Resolució de l'Alcaldia-Presidència de 20 de maig de 2008, s'ha resolt procedir a la convocatòria del procés selectiu per a la selecció d'un animador cultural. Així mateix, es resol publicar la convocatòria i les referides bases en el Butlletí Oficial de la Província de València i en el Diari Oficial de la Comunitat Valenciana i extracte de la convocatòria en el Boletín Oficial del Estado.  
El termini de presentació de sol·licituds és de 20 dies naturals a comptar de l'endemà de la publicació de l'extracte de la present convocatòria en el Boletín Oficial del Estado.  
Bases de la convocatòria de selecció d'un animador cultural per a paça vacant en la plantilla de funcionaris de l'Ajuntament de Gandia.  
Primera. Objecte de la convocatòria  
L'objecte de la present convocatòria és la selecció d'un animador cultural per a plaça vacant en la plantilla de funcionaris de l'Ajuntament de Gandia. El sistema selectiu serà l'oposició lliure.  
La dita plaça està enquadrada en l'escala d'administració especial, subescala servicis especials, classes comeses especials, grup C1, dotat amb el sou corresponent als funcionaris d'este grup, pagues extraordinàries, triennis i la resta d'emoluments que corresponen a dita subescala, d'acord amb la legislació vigent.  
L'horari que hauran de realitzar els aspirants seleccionats serà el legalment establit per a este ajuntament, ajustant-se a les necessitats del servici.  
Segona. Normativa aplicable  
El procés selectiu s'ajustarà al que disposen les presents bases, i en el no previst en elles caldrà ajustar-se al que disposa la Llei 7/2007, de 12 d'abril, de l'Estatut Bàsic de l'Empleat Públic, Llei 30/1984, de 2 d'agost, de Mesures per a la Reforma de la Funció Pública; Llei 7/1985, de 2 d'abril, Reguladora de les Bases de Règim Local; Text refós de les disposicions legals vigents en matèria de règim local, aprovat per Reial Decret Legislatiu 781/1986, de 18 d'abril; Decret Legislatiu de 24 d'octubre de 1995, pel qual s'aprova el Text Refós de la Llei de Funció Pública Valenciana; i Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de a Llei de la Funció Pública Valenciana així com altres legislació que s'aplique supletòria i pertinent.  
Tercera. Requisits dels aspirants  
Els qui desitgen prendre part en estes proves hauran de reunir els requisits següents:  
a) Tindre la nacionalitat espanyola o la d'un dels restants estats membres de la Unió Europea o d'aquells estats a què s'aplique la lliure circulació de treballadors i treballadores, en els termes que preveu el títol IV de la Llei 7/2007, de 12 d'abril, de l'Estatut Bàsic de l'Empleat Públic.  
b) Tindre complits 16 anys d'edat i no excedir, si és el cas, de l'edat màxima de jubilació forçosa establida per a la funció pública.  
c) Estar en possessió del títol de batxiller superior o equivalent. L'equivalència o homologació de títols haurà d'acreditar-se per mitjà de certificat expedida per l'administració educativa competent.  
d) Posseir capacitat funcional per a l'exercici de les tasques, i, en conseqüència, no patir malaltia o defecte físic que impedisca l'exercici de les mateixes.  
e) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionaris en què haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.   
f) de conformitat amb el que preveu la Relació de Llocs de Treball de l'Ajuntament de Gandia, es requerirà estar en possessió del certificat de nivell mitjà de la Junta Qualificadora de Coneiximents de Valencià.  
Quarta. Sol·licituds  
Els qui desitgen participar en les proves hauran de sol·licitar-ho per mitjà d'instància que es dirigirà a la Presidència de la corporació i es presentaran en el Registre General durant el termini de 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado. Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El model d'instància per a prendre part en les proves serà facilitat gratuïtament per l'Ajuntament (Oficina d'Informació i en la web www.gandia.org).  
Els drets d'examen seran satisfets pels aspirants abans de presentar la instància, important la seua quantia la quantitat de 25 euros, havent d'adjuntar-se a la instància resguard acreditatiu del seu ingrés en el compte 2459-7883-51-6591700943 de la Caixa d'Estalvis i Pensions de Barcelona La Caixa, OP de Gandia, a nom de l'Ajuntament de Gandia. Si el pagament s'efectua per mitjà de gir postal o telegràfic es consignarà en la instància el número de gir.  
Per a ser admesos i prendre part en les proves, a més de les seues circumstàncies personals, els sol·licitants hauran de manifestar en les instàncies que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa d'acatament de la Constitució, Estatut d'Autonomia i resta de l'ordenament jurídic. Estes condicions s'hauran de mantindre al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes.  
Quinta. Admissió d'aspirants  
Expirat el termini d'admissió d'instàncies, per la Resolució de l'Alcaldia s'aprovaran les llistes provisionals d'aspirants admesos i exclosos. Les relacions provisionals d'aspirants admesos i exclosos únicament seran publicades en el tauler d'edictes de la casa consistorial, i es publicarà en el Butlletí Oficial de la Província de València la relació provisional d'aspirants exclosos i ressenya de l'anunci de la relació provisional d'aspirants admesos inserida en el tauler d'anuncis de la casa consistorial.  
Contra la resolució per la qual s'aproven les relacions provisionals d'aspirants admesos i exclosos, es podrà presentar reclamació en el termini de deu dies hàbils. Les reclamacions, si les haguera, seran acceptades o rebutjades en la Resolució que aprove les llistes definitives, que es faran públiques, en extracte, de la forma indicada anteriorment.  
En el supòsit de no presentar-se cap reclamació, les llistes provisionals esdevindran automàticament en definitives, fent-se constar en la Resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat.  
En tot cas, amb l'objecte d'evitar errors i, en el supòsit de produir-se, possibilitar l'esmena dins del termini i la forma escaient, els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos.  
Si en qualsevol moment del procés selectiu arribara a coneixement del tribunal que algun dels aspirants no posseïx la totalitat dels requisits exigits en estes bases, amb audiència prèvia de l'interessat es proposarà la seua exclusió a l'alcalde-president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
Sexta. Tribunal qualificador  
1. El tribunal qualificador estarà integrat pels següents membres, tots ells amb veu i vot:  
President: un funcionari tècnic d'administració general de l'Ajuntament de Gandia, designat per l'Alcaldia.  
Vocals: cinc vocals designats per l'Alcaldia, un d'ells a proposta de la Direcció General de la Generalitat competent en matèria d'administració local.  
Secretari: el de la corporació o funcionari en qui delegue, que actuarà, a més, com a vocal.  
2. Podran assistir a les sessions del tribunal, encara que sense formar part del mateix, un membre corporatiu per cada grup polític municipal, que actuaran amb veu i sense vot.  
3. La pertinença als òrgans de selecció serà sempre a títol individual, no podent ostentar-se esta en representació o per compte de ningú.  
4. La composició del tribunal inclourà la dels respectius suplents.  
5. L'Alcaldia podrà designar assessors especialistes per a assistir al tribunal en l'exercici de la seua especialitat, sense que en cap cas tinguen facultats de qualificació i resolució, sinó només de col·laboració. El seu nomenament haurà de fer-se públic junt amb el del tribunal.  
6. La corporació sol·licitarà dels òrgans corresponents, les propostes de designació que procedisquen, que haurà d'efectuar-se en el termini dels 20 dies següents al de la recepció de la sol·licitud.  
7. Els vocals del tribunal posseiran la mateixa titulació o superior acadèmica que l'exigida per als llocs de treball oferits.  
8. El tribunal no podrà constituir-se ni actuar sense l'assistència de la mitat més un dels seus membres, titulars o suplents.  
9. Els membres del tribunal podran abstindre's o ser recusats, quan concórreguen les causes previstes legalment per a això.  
10. A l'efecte del que disposa l'annex IV del Reial Decret 462/2002, de 24 de maig, el tribunal que actua en esta prova selectiva tindrà la categoria segona, tant a allò que s'ha referit a l'assistència dels membres del tribunal com dels seus assessors i col·laboradors  
Sèptima. Calendari de les proves  
La data, hora i lloc del començament de les proves selectives s'anunciarà en el tauler d'Anuncis Municipal i en el Butlletí Oficial de la Província de València.  
Una vegada començades les proves selectives, no serà obligatòria la publicació dels successius anuncis dels restants exercicis i incidències en el Butlletí Oficial de la Província. Estos anuncis hauran de fer-se públics pel tribunal en el local on s'hagen realitzat les anteriors proves i en el tauler d'anuncis de l'Ajuntament, amb una antelació de 12 hores si es tracta del mateix exercici, o de quaranta-huit hores si es tracta d'un nou.  
L'orde d'actuació dels aspirants que hagen de realitzar els corresponents exercicis que no puguen realitzar-se conjuntament serà el determinat prèviament per la Generalitat Valenciana per a la selecció del seu personal, segons l'últim sorteig realitzat que es referix l'article 10.3 del Decret 33/1999, de 9 de març, del Consell de la Generalitat Valenciana.  
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.  
El tribunal podrà requerir en qualsevol moment que cada un dels aspirants acredite la seua identitat, a l'efecte de la qual hauran d'anar proveïts del document nacional d'identitat o documentació acreditativa semblant.  
Entre la terminació d'un exercici i el començament del següent haurà de transcórrer un termini mínim de setanta-dos hores i màxim de quaranta-cinc dies naturals.  
Octava. Desenrotllament de les proves selectives  
Els exercicis de l'oposició seran els següents:  
Primer: de coneixement del Temari. Obligatori i eliminatori.   
Consistirà en el desenrotllament, per escrit, durant un temps de quatre hores, cinc temes extrets a l'atzar del temari de matèries annex immediatament abans de la realització de l'exercici (un de cada un dels cinc grups en què es troba dividit el temari). Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenrotllat.  
Segon: de caràcter pràctic. Obligatori i eliminatori.  
Consistirà a resoldre per escrit, en un temps màxim de tres hores, dos supòsits pràctics determinats pel tribunal immediatament abans de la realització de l'exercici i relacionats amb les funcions pròpies del lloc de treball i amb les matèries específiques del temari (grups II, III, IV i V).  
Tercer. De coneixement del valencià. Obligatori i no eliminatori.  
Consistirà a traduir, del valencià al castellà i viceversa, un text proposat pel tribunal per a cada un dels dos idiomes, en un temps màxim de 30 minuts per al total de l'exercici.  
Novena. Qualificació i valoració dels exercicis  
El primer exercici serà qualificat de 0 a 10 punts, sent necessari obtindre un mínim de 5 punts per a superar-ho. En este exercici es valorarà els coneixement sobre els temes exposats, la capacitat de síntesi i la claredat en l'exposició.  
El segon exercici serà qualificat de 0 a 10 punts, sent necessari obtindre un mínim de 5 punts per a superar-ho. En este exercici es valorarà el domini de la normativa en matèria cultural, la capacitat de reflexió, la sistemàtica en el plantejament i la formulació de conclusions.  
El tercer exercici serà qualificat de 0 a 5 punts, a raó de 2,50 punts per cada un dels textos traduïts. En este exercici es valorarà el nivell del coneixement del valencià que posseïsca l'aspirant. La no-superació d'este exercici no impedirà la participació en la llista per a la determinació de la relació d'aprovats.  
Per a declarar que els aspirants han superat o no els exercicis eliminatoris, el tribunal actuarà de conformitat amb allò que s'ha previngut en l'article 26.4 de la Llei 30/1992, de 26 de novembre. No obstant això, per a determinar la qualificació en els exercicis no eliminatoris i la qualificació dels aspirants que hagen superat, o no, segons la regla anterior, els exercicis eliminatoris, el tribunal determinarà la qualificació de cada exercici per la suma de les qualificacions dels membres assistents d'este, dividit pel nombre d'estos, havent de rebutjar-se a estos efectes totes les puntuacions màximes i mínimes quan entre elles existisca una diferència de 4 punts o més, servint, si és el cas, com a punt de referència la puntuació màxima obtinguda i sense que, en cap cas, els aspirants que hagen superat la prova puguen obtindre una puntuació inferior a la requerida per a superar-la, o, els aspirants que no l'hagen superat, puguen obtindre una puntuació que abast la requerida per a superar-la.  
Acabades les qualificacions de cada exercici, en el mateix dia en què s'adopten els acords corresponents, seran exposades en el Tauler d'Anuncis i en els altres llocs que assenyalen les lleis.  
De conformitat amb el que preveu l'article 4.5 del Decret 33/1999, del Consell de la Generalitat Valenciana, la relació d'aspirants que han superat les proves es formarà amb els que, havent realitzat tots els exercicis obligatoris, hagen superat els que tingueren caràcter eliminatori, sumant per a cada un d'ells les puntuacions obtingudes en tots els exercicis. La dita relació donarà començament amb l'aspirant que haja obtingut d'esta manera la puntuació total més alta, i finalitzarà, si és el cas, quan el número d'inclosos en esta coincidisca amb el nombre de llocs convocats. Si el nombre d'aspirants relacionats d'esta manera fóra inferior al de places convocades, les no cobertes es declararan desertes. El tribunal no podrà declarar aprovats més aspirants que el total de places a cobrir en la convocatòria (una única plaça).  
El tribunal elevarà a l'Alcaldia proposada de nomenament com a funcionari/a en pràctiques a favor de l'aspirant aprovat. Així mateix, es faculta al tribunal per a proposar a l'Ajuntament la constitució d'una borsa per a possibles interinatjes o contractacions laborals temporals, integrada pels que no havent sigut declarats aprovats, a juí del tribunal, hagen demostrat la seua qualificació durant el procés selectiu i, en tot cas, hagen superat almenys un exercici.  
Desena. Presentació de documents  
L'aspirant proposat presentarà en el Servici de Recursos Humans de l'Ajuntament, dins del termini de vint dies hàbils, comptats a partir de la publicació de la llisla llista d'aprovats, els documents que acrediten reunir les condicions requerides per a prendre part en l'oposició, i que són:  
1. Certificat de naixement, expedit pel Registre Civil corresponent o fotocòpia del document nacional d'identitat, o passaport, que es presentarà junt amb l'original per a la seua compulsa.  
2. Còpia autentificada o fotocòpia, que haurà d'acompanyar-se de l'original per a la seua compulsa, del títol exigit.  
3. Certificat del Registre Central de Penats i Rebels, referit a la data de terminació de les proves selectives.  
4. Declaració jurada de no trobar-se incurs en causa d'incapacitat.  
5. Declaració dels servicis mèdics municipals acreditatiu de no patir malaltia o defecte físic que impossibilite el normal exercici de la funció.  
6. Declaració jurada de no haver sigut separat per mitjà d'expedient disciplinari del servici de qualsevol de les administracions públiques, ni trobar-se inhabilitat per a l'exercici de funcions públiques.  
7. Declaració de l'interessat de no exercir cap lloc o activitat en el sector públic delimitat per l'article primer de la Llei 53/84, indicant així mateix que no realitza activitat privada incompatible o subjecta a reconeixement d'incompatibilitat.  
8. Còpia autentificada o fotocòpia, que haurà d'acompanyar-se de l'original per a la seua compulsa, del Certificat de Coneiximents del Valencià de la Junta Qualificadora, nivell mitjà.  
Davant de la impossibilitat, degudament justificada, de presentar els documents expressats, podrà acreditar-se que es reunixen les condicions exigides en la convocatòria per mitjà de qualsevol mitjà de prova admissible en dret.  
Els que dins del termini fixat i excepte els casos de força major, degudament acreditats, no presentaren la documentació o de l'examen d'esta es deduïra que no tenen tots o d'alguns dels requisits assenyalats, no podran ser nomenats funcionaris en pràctiques, i quedaran anul·lades totes les seues actuacions, sense perjuí de la responsabilitat en què hagueren incorregut per falsedat.  
El nomenat, prèvia formulació del jurament o promesa a què es referix l'article 32.c del Text Refós de la llei de la Funció Pública Valenciana, haurà de prendre possessió, com a funcionari en pràctiques, en el termini d'un mes comptat a partir del següent en què li siga notificat el nomenament. Si no pren possessió dins del termini assenyalat, sense causa justificada, s'entendrà que renuncia als seus drets sobre la plaça i no obtindrà la condició de funcionari, tot això sense perjuí del que disposa l'últim paràgraf de l'article 61.8 de la Llei 7/2007, de 12 d'abril.  
L'establix un període de pràctiques de tres mesos. L'avaluació del període de pràctiques correspondrà a una comissió composta per l'alcalde, el cap del Servici de Recursos Humans, el cap del respectiu servici i el regidor delegat de Recursos Humans. La dita comissió formularà informe sobre la qualificació d'apte o no apte en el període de pràctiques. En el cas que la qualificació siga d'apte, s'elevarà l'informe l'Alcaldia perquè procedisca al nomenament com a funcionari de carrera, i en el cas que la qualificació siga de no apte, l'informe serà elevat al tribunal perquè procedisca a l'avaluació pertinent i es pronuncie sobre la proposta definitiva de nomenament. A estos efectes el tribunal podrà practicar les proves que estime precises per a poder fonamentar prou la seua decisió.  
Els declarats no aptes quedaran eliminats no sent nomenats funcionaris de carrera.  
Des del moment de la seua presa de possessió, els aspirants que resulten nomenats per a ocupar les places, quedaran sotmesos al règim d'incompatibilitats previstes en la legislació vigent.  
Onzena. Incidències  
El tribunal queda autoritzat per a resoldre els dubtes que es presenten i adoptar els acords necessaris per al bon orde del procés selectiu en tot el que no preveuen estes bases.  
Dotzena. Recursos  
Contra la convocatòria, les seues bases i tots els actes administratius que es dicten per a desplegar-la i que posen fi a la via administrativa es podrà interposar el recurs potestatiu de reposició en el termini d'un mes des de la publicació de la present convocatòria en el Butlletí Oficial de la Província de València, sense perjuí de la seua impugnació directa davant de la jurisdicció contenciosa administrativa en el termini de dos mesos, comptats a partir de l'endemà de la referida publicació, de conformitat amb la Llei 30/1992, de 26 de novembre, en la redacció donada per la Llei 4/1999, de 13 de gener.  
Contra els actes del tribunal qualificador, de conformitat amb el que preveu l'article 114 de la Llei 30/1992, de 26 de novembre, es podrà interposar el recurs d'alçada. El dit recurs s'interposarà davant del dit tribunal o davant de l'Alcaldia Presidència, en el termini d'un mes si l'acte fóra exprés i de tres mesos si no ho fóra.  
Tretzena. Publicació  
Les presents bases de la convocatòria per a la provisió de places vacants, es publicaran en el Butlletí Oficial de la Província de València i en el Diari Oficial de la Comunitat Valenciana i el seu extracte en el Boletín Oficial del Estado.  
Annex  
Temari de les proves per a la selecció d'un animador cultural  
Matèries comunes  
Grup I  
Tema 1. La Constitució espanyola de 1978. Principis generals.  
Tema 2. El govern i l'administració de l'Estat. L'administració central de l'Estat.  
Tema 3. L'Estatut d'Autonomia de la Comunitat. Institucions de la Comunitat.  
Tema 4. El règim local espanyol. Principis constitucionals. El municipi. El terme municipal. La població.  
Tema 5. L'organització municipal. Competències. Règim de funcionament dels òrgans.  
Tema 6. L'administrat. Col·laboració i participació dels ciutadans en les funcions administratives. El procediment administratiu.  
Tema 7. El pressupost municipal i les seues bases d'execució. Estructura del pressupost.  
Tema 8. La Llei de Contractes del Sector Públic: tipus de contractes.  
Tema 9. Els drets i els deures dels funcionaris públics municipals. Incompatibilitats. Règim disciplinari.  
Matèries específiques  
Grup II  
Tema 10. L'animació sociocultural com a servici públic municipal. La figura de l'animador cultural.  
Tema 11. La gestió dels servicis públics culturals. Modalitats de gestió.  
Tema 12. El gasto en cultura: recursos municipals, patrocinis i mecenatge.  
Tema 13. La cultura com a motor dinamitzador de l'economia local.  
Tema 14. Control de resultada i anàlisi d'eficiència en la gestió cultural.  
Tema 15. Organització de les campanyes culturals: factors a tindre en compte i recursos implicats.  
Tema 16. Mercat cultural i destinataris de la programació cultural.  
Tema 17. Cultura i màrqueting cultural.  
Grup III  
Tema 18. L'animació cultural: objectivitat, dependències i manipulació.  
Tema 19. Animació cultural en relació amb el seu medi sociocultural immediat. Adequació al territori, la història i les persones.  
Tema 20. Immigració, multicultura, interculturalitat i animació cultural en els municipis.  
Tema 21. Procés d'elaboració de programes d'activitats culturals estàndard.  
Tema 22. La col·laboració municipal amb les entitats estatals, provincials i autonòmiques en matèria d'oferta cultural.  
Tema 23. La cultura i les festes populars. Mecanismes de participació de les entitats i col·lectius socials.  
Tema 24. Descripció i història de les instal·lacions culturals de l'Ajuntament de Gandia. El Departament de Cultura: història i organització actual a Gandia.  
Tema 25. Centralització versus descentralització cultural: objectius i dificultats.  
Grup IV  
Tema 26. Els mitjans de comunicació culturals: els papers, les veus i les imatges que arriben al públic.  
Tema 27. El control pressupostari en la programació i gestió cultural.  
Tema 28. Imatge i disseny en la cultura. Vendre la cultura.  
Tema 29. Els certàmens i premis literaris de la ciutat de Gandia.  
Tema 30. El Teatre Serrano, continent i contingut cultural de Gandia.  
Tema 31. La Fira de Gandia: un projecte cultural en canvi i expansió.  
Tema 32. Els arxius, les biblioteques i els museus de Gandia com a motors de l'activitat cultural.  
Tema 33. Programació, control i seguiment d'obres de teatre estàndard.  
Grup V  
Tema 34. El Circuit Teatral Valencià, model de descentralització. Història i relacions amb Gandia.  
Tema 35. Els programes europeus d'ajuda i promoció cultural. Institucions europees de cooperació cultural.  
Tema 36. Educació i cultura. Projectes de sensibilització cultural per a col·legis i instituts.  
Tema 37. Elements, factors i criteris per a una programació cultural anual en la ciutat de Gandia.  
Tema 38. L'estiu i la platja com a temps i espai per a l'acció cultural i la promoció de la ciutat de Gandia.  
Tema 39. La família Borja a Gandia: orígens i desaparició del ducat de Gandia. Motius i raons per a la commemoració del V Centenari del naixement de Francesc de Borja.  
Tema 40. La Gandia del segle XXI: realitat i perspectives.  
Gandia, 21 de maig de 2008.- El secretari general: Lorenzo Pérez Sarrión.